Spencer Abraham

Edward Spencer Abraham (født 12. juni 1952 i East Lansing i Michigan) er en amerikansk jurist, forretningsmann og republikansk politiker. Han var professor i jus ved Thomas M. Cooley Law School før han var senator for delstaten Michigan 1995–2001 og USAs energiminister under president George W. Bush 2001–2005.

Abraham er av libanesisk kristen avstamning. Han tok sin collegeutdannelse ved Michigan State University og sin kandidatutdannelse i jus ved Harvard Law School, hvorpå han fikk advokatbevilling i Michigan og Washington, D.C. Han har hatt ledende verv i den republikanske partiorganisasjonen på både delstatsnivå og føderalt nivå. I 1990 var han visestabssjef for USAs visepresident Dan Quayle.

Etter tiden som senator og energiminister har han vært gjesteforsker ved Hoover Institution og drevet sitt eget strategiske rådgivningsselskap, The Abraham Group, i Washington, D.C.

Han ble i 2004 utnevnt til kommandør av den libanesiske Sedertreordenen.

Referanser

Eksterne lenker 
 
 
 

USAs energiministre
Senatorer fra Michigan
Alumni fra Harvard Law
Personer fra USA av libanesisk opphav
Personer fra Ingham County i Michigan
Personer fra Clinton County i Michigan